b'\n_START_ARTICLE_\nAntipas, Cotabato\n_START_SECTION_\nKlima\n_START_PARAGRAPH_\nAng klima dito ay ma-uuri sa pang "4" na uri ng klima na may malaki at mababang distribusyon ng ulan sa buong taon at may average na dami ng ulan na 72\xc2\xa0mm. Ang pinakamalakas na ulan ay madalas na nangyayari sa mga buwan ng Mayo, Hunyo, Hulyo at Agosto. Dahil ang bayan ay matatagpuan sa sentro ng Arakan Valley ito ay napoprotektahan ng matayog na Bundok Apo mula sa mga bagyo at iba pang pangklimang kalamidad. Ang mga hanging amihan at habagat ay dumaraan dito._NEWLINE_Ang temperatura ay nagbabago mula 18 hanggang 28 degrees Celsius dahil sa taas nito na 320 metro mula lebel ng dagat at pagiging kalapit nito sa bulubunduking probinsiya ng Bukidnon. At itong ang pinaka malamig na lugar sa buong SOCCSKSARGEN at isa sa pinakamalamig sa buong Mindadano. Ang pinakamataas na temperatura ay nararanasan sa mga buwan ng Marso at Abril habang ang pinakamababa ay sa buwan naman ng Disyembre. Ang mahabang tag-init ay karaniwang nagsisimula mula sa buwan ng Enero hanggang Abril, kung kailan nararanasan ang pagbawas sa supply ng tubig na ginagamit pang-agrikultura. Ang ilang mga pinagkukunan ng tubig ay natutuyo kaya nakakaapektuhan ang produksiyon ng agrikultura. Sa panahon ng malakas na tag-ulan, ang ilang mga ilog o sapa ay umaapaw na nagiging sanhi ng pagbaha sa mga mababang lugar.\n_START_SECTION_\nNatural Resources\n_START_PARAGRAPH_\nAng bayan ng Antipas ay isang agrikultural na bayan na ngayo\'y nagiging sentro ng industriya. Kilala ang bayan bilang pangungahing prodyuser ng saging, mais at goma kung pagbabasehan ang uri at kakayahan ng lupa na naririto. Isa pa rito ay ang mga potensiyal ng lugar para sa agri-based na industriya tulad ng kamoteng kahoy, niyog at goma, kape at kakaw.\n_START_SECTION_\nDialekto\n_START_PARAGRAPH_\nAng mga pangunahing linggwahe ay ang Hiligaynon or Ilonggo na sumasakop sa 74% ng populasyon. Pangalawa dito ang Cebuano, 12% at Ilocano, 7.9%. Ang mga pangkat etniko ay bumubuo sa 6.1% ng populasyon.\n_START_SECTION_\nMga Industriya\n_START_PARAGRAPH_\nGoma at cavendish na saging ang mga pangungahing produkto. Ang AJMR/SUMITOMO isang malaking kompanyang Hapon na nagpoprodyus ng cavendish. Iba pang mga industriya naroroon sa lugar ay mga pasilidad pang-agrikultura. Mayroong gilingan ng palay, corn sheller at drier at ilang paggawa ng furniture, pananahi at pagwewelding.\n_START_SECTION_\nKasaysayan\n_START_PARAGRAPH_\nBago pa man ang paglikha ng Bayan ng Antipas bilang isang regular na munisipalidad ng cotabato, isang lamang itong maliit na lugar na tinatawag nilang sitio Buru-Buruan ng Barangay Kiyaab ng Bayan ng Matalam na kung saan ay nakatira ang maraming Manobo. Dahil sa patuloy na pagdami ng mga Kristiyano sa lugar, ang Municipal Council ng Matalam ay nagpasa ng isang resolusyon noong 1963, na inaprobahan ng mga dating Provincial Board ng Cotabato pagkatapos kilalanin bilang isa sa mga regular na barangay ng Matalam, Cotabato nabuo ang pangalan ng ANTIPAS ._NEWLINE_Ang pangalan ANTIPAS ay nagmula mula sa dalawang pangunahing mga tribo na nanirahan sa lugar; ANTI mula sa salitang ANTIQUE at PAS mula sa PASSI, dalawang lugar na matatagpuan sa Isla ng Panay. Ang kasigasigan ng mga katutubo at ang kanilang determinasyon upang patakbuhin sa kanilang mga sariling kapakanan at sa pagkamayabong ng lupain at ng isang pangako ng isang maliwanag na hinaharap ng lugar napagkasunduan ng mga tao na hilingin sa National Government sa pamamagitan ng Provincial Government na pinamumunuan ni Gobernador Carlos B. Cajelo at kinakatawan ng Assemblyman Jesus Amparo ng Batasang Pambansa. Noong 14 Oktubre 1980 sa pamamagitan ng bisa ng ng Batas Pambansa Bilang 88, inaprubahan ng Pangulong Ferdinand E. Marcos, pinagtibay sa pamamagitan ng mga tao ng Bayan ng Matalam sa 6 Disyembre 1980 at sa huli pinasinayaan sa 7 Marso 1981, ang Antipas ay nilikha bilang ang ika-15 munisipalidad ng Cotabato.\n_START_SECTION_\nTransportasyon\n_START_PARAGRAPH_\nAng paraan ng transportasyong panglokal ay sa pamamagitan ng tricyle o kilala bilang "motor". Ang transportasyon sa mga barangay ay at sa mga karatig bayan ay sa pamamagitan ng motorsiklo, jeep at L300 vans. Ang mga mini-bus ay nagsisili sa rotang Arakan-Lungsod ng Kidapawan na dumaraan sa mga bayan ng President Roxas at Antipas. Ang mga pampublikong mga van ay nagsisilbi sa rotang nagmula sa mga bayan ng Arakan, President Roxas, Barangay Kiya\'ab at Linao ng Antipas at lungsod nd Kidapawan.'